তবে আর্জেন্টিনা-ব্রাজিলের দ্বন্দ্ব যা-ই থাকুক, এই উভয় দলেই ছিলেন পেলে, ম্যারাডোনা, মেসি, রিভেলিনিও, সক্রেটিস, জিকো, কারেকা, কাকা, কাফু, রোনালদিনহো, রোনালদো, নেইমার, ফিওল, জানেত্তি, কেম্পেস, মোরেনো, বাতিস্তুতা, ডি স্টেফানোর মতো বিশ্বনন্দিত অসংখ্য খেলোয়াড়। তাদের ক্রীড়াশৈলী যুগ যুগ ধরে নবীনদের অনুপ্রেরণা জোগাবে। ব্রাজিল কিংবা আর্জেন্টিনা যে, যে দলই সমর্থন করুন এটা একান্তই তাদের ভালোলাগার বিষয়। এখানে অন্যের নাক গলানোর কোনো সুযোগ নেই। তবে আমরা চাই, কোনো ভালোলাগাই যেন অন্ধত্বের পর্যায়ে না যায়। আর্জেন্টিনা ব্রাজিলের খেলা মানেই চিরায়ত সৌন্দর্যের প্রকাশ। তাই সব শত্রুতা ভুলে বারবারই দেখতে চাই এই দুই দলের নান্দনিক দ্বৈরথ।